Дадатак 7

**Асаблівасці арганізацыі адукацыйнага**

**працэсу пры вывучэнні вучэбнага прадмета**

**«Чалавек і свет»**

**1. Вучэбныя праграмы**

У 2023/2024 навучальным годзе выкарыстоўваецца вучэбная праграма па вучэбным прадмеце «Чалавек і свет», зацверджаная Міністэрствам адукацыі ў 2023 годзе.

**Звяртаем увагу**, што ў главе I вучэбнай праграмы па вучэбным прадмеце «Чалавек і свет» для V класа скарэкціраваны чаканыя вынікі засваення зместу вучэбнага прадмета (асобасныя, метапрадметныя і прадметныя).

Вучэбная праграма размешчана на нацыянальным адукацыйным партале: *<https://adu.by/>* [*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* ***Чалавек і свет***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/chelovek-i-mir.html).

**2. Вучэбныя выданні**

У новым навучальным годзе ў адукацыйным працэсе будуць выкарыстоўвацца вучэбныя выданні, уключаныя ў Пералік вучэбных выданняў, якія прыгодныя для выкарыстання ў бібліятэчных фондах устаноў адукацыі, якія рэалізуюць адукацыйныя праграмы агульнай сярэдняй адукацыі, у 2023/2024 навучальным годзе (зацверджаны Міністрам адукацыі Рэспублікі Беларусь) А. І. Іванцом 06.02.2023). Гэты дакумент апублікаваны ў бюлетэні Міністэрства адукацыі Рэспублікі Беларусь «Зборнік нарматыўных дакументаў» (№ 7, 2023) і размешчаны на нацыянальным адукацыйным партале: *https://adu.by /* [*Галоўная / Адукацыйны працэс. 2023/2024 навучальны год / Агульная сярэдняя адукацыя /* ***Пералікі вучэбных выданняў***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/perechni-uchebnykh-izdanij.html).

Электронныя версіі вучэбных дапаможнікаў размешчаны на нацыянальным адукацыйным партале ([*http://e-padruchnik.adu.by*](http://e-padruchnik.adu.by/)).

Рэкамендацыі па рабоце з вучэбным дапаможнікам па вучэбным прадмеце «Чалавек і свет» размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* ***Чалавек і свет***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/chelovek-i-mir.html).

Поўная інфармацыя аб вучэбна-метадычным забеспячэнні адукацыйнага працэсу па вучэбным прадмеце «Чалавек і свет» у 2023/2024 навучальным годзе размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* ***Чалавек і свет***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/chelovek-i-mir.html).

**3. Асаблівасці арганізацыі адукацыйнага працэсу**

**Фарміраванне картаграфічных уменняў і навыкаў у вучняў**

Асаблівую ўвагу пры навучанні неабходна звярнуць на фарміраванне ў вучняў умення «чытаць» геаграфічную карту, выкарыстоўваць яе як крыніцу ведаў. З мэтай фарміравання ў вучняў картаграфічных уменняў і навыкаў рэкамендуецца выкарыстоўваць вучэбныя насценныя карты, вучэбныя атласы.

Пералік вучэбных насценных карт, вучэбных атласаў і контурных карт, якія могуць выкарыстоўвацца ў адукацыйным працэсе па вучэбным прадмеце «Чалавек і свет», выдадзеных РУП «Белкартаграфія», размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* ***Чалавек і свет***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/chelovek-i-mir.html).

Улічваючы, што змест вучэбнага прадмета «Чалавек і свет» у большай ступені звязаны са зместам вучэбнага прадмета «Геаграфія», мэтазгодным уяўляецца яго выкладанне настаўнікам геаграфіі.

**Фарміраванне функцыянальнай пісьменнасці вучняў сродкамі вучэбнага прадмета**

Фарміраванне ў вучняў функцыянальнай пісьменнасці сродкамі вучэбнага прадмета «Чалавек і свет» прадугледжвае развіццё здольнасці выкарыстоўваць засвоеныя веды, уменні і навыкі для вырашэння шырокага дыяпазону жыццёвых задач у розных сферах дзейнасці, зносін і сацыяльных стасункаў.

На ўроках вучэбнага прадмета «Чалавек і свет» у V класе неабходна ўдзяліць асаблівую ўвагу фарміраванню прыродазнаўча-навуковай пісьменнасці, якая прадугледжвае развіццё асобы, здольнай:

прымяняць спосабы пазнання прыроды (назіранне, апісанне, эксперымент і вымярэнне);

выбіраць мэтавыя і сэнсавыя ўстаноўкі для сваіх дзеянняў, прымаць рашэнні, бачыць і разумець навакольны свет, усведамляць сваю ролю;

выяўляць агульныя і прыватныя заканамернасці ў з’явах, якія апісаны або назіраюцца;

наглядна-вобразна ўяўляць тэрытарыяльную прастору;

распазнаваць супярэчнасці паміж прычынай і вынікам у прадстаўленых доказах;

выкарыстоўваць міжасобасныя формы ўзаемадзеяння і зносін у працэсе навучання;

інтэрпрэтаваць вынікі даследаванняў і выкарыстоўваць навуковыя доказы для атрымання высноў.

**Рэалізацыя выхаваўчага патэнцыялу вучэбнага прадмета**

У 2023/2024 навучальным годзе актуальнымі застаюцца рэалізацыя ў адукацыйным працэсе выхаваўчага патэнцыялу вучэбнага прадмета «Чалавек і свет», фарміраванне ў вучняў пачуцця патрыятызму, грамадзянскасці, павагі да стваральнай працы як галоўнай умовы развіцця беларускай дзяржавы. Вырашэнне гэтых задач павінна садзейнічаць фарміраванню атмасферы міру і згоды ў беларускім грамадстве і непасрэдна звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбнай праграме па вучэбным прадмеце.

Патрыятычнае выхаванне ў працэсе вывучэння вучэбнага прадмета «Чалавек і свет» звязана з развіццём у вучняў павагі і любові да Радзімы, прыроды свайго краю, імкнення зберагчы і абараніць яе. Змест вучэбнага прадмета «Чалавек і свет» дазваляе раскрыць прыгажосць і непаўторнасць прыроды нашай краіны.

Патрыятычнае выхаванне сродкамі вучэбнага прадмета «Чалавек і свет» у V класе накіравана на дасягненне вучнямі наступных асобасных адукацыйных вынікаў, прадугледжаных вучэбнай праграмай: праяўленне грамадзянскай адказнасці пры беражлівым стаўленні да прыроды Зямлі; усведамленне каштоўнасці расліннага і жывёльнага свету ў захаванні здароўя чалавека; захаванне маральна-этычных правіл паводзін у штодзённым жыцці; свядомае паважлівае і добразычлівае стаўленне да аднагодак; праяўленне спагады і міласэрнасці ў дачыненні да іншых людзей.

Падчас падрыхтоўкі да ўрока педагогу варта ўдзяліць асаблівую ўвагу зместу вучэбнага матэрыялу, які садзейнічае фарміраванню ў вучняў патрыятычных пачуццяў. Пры падборы дыдактычнага матэрыялу да вучэбных заняткаў рэкамендуецца аддаваць перавагу заданням, якія сваім зместам выхоўваюць у вучняў любоў да прыроды роднага краю, арыентуюць на вырашэнне жыццёвых сітуацый з выкарыстаннем прадметных ведаў і ўменняў.

Адбор вучэбнага матэрыялу для ўрокаў неабходна ажыццяўляць з улікам яго выхаваўчага ўздзеяння на вучняў. Вучэбны матэрыял, які вывучаецца, павінен дэманстраваць узоры маралі, патрыятызму, духоўнасці, грамадзянскасці, гуманізму.

Пры падборы дыдактычнага матэрыялу для вучэбных заняткаў рэкамендуецца аддаваць перавагу заданням, накіраваным на фарміраванне эмацыянальна-каштоўнаснага стаўлення вучняў да грамадскіх з’яў, працэсаў, якія вывучаюцца. Эфектыўнымі для рэалізацыі выхаваўчага патэнцыялу ўрока будуць заданні, у якіх вучням прапануецца ацаніць вывучаныя з’явы, працэсы; праявіць уласную маральную, грамадзянскую пазіцыю; выказаць і абгрунтаваць сваё стаўленне да матэрыялу, які вывучаецца.

На ўроках «Чалавек і свет» рэкамендуецца выкарыстоўваць такія метады навучання, як стварэнне праблемных сітуацый, дзелавая гульня, мазгавы штурм, дыскусія, рашэнне вучэбна-пазнавальных задач. Пры гэтым асаблівую ўвагу трэба ўдзяляць развіццю культуры маўлення вучняў, фарміраванню паважлівага стаўлення да суразмоўцы.

Улічваючы вялікі выхаваўчы **патэнцыял экскурсій**, значную колькасць экскурсійных аб’ектаў і турыстычных маршрутаў у Рэспубліцы Беларусь, у новым навучальным годзе рэкамендуецца прадоўжыць выкарыстанне гэтай формы работы.

У 2023/2024 навучальным годзе запланавана рэалізацыя пілотнага праекта па арганізацыі экскурсій для вучняў І–ХІ класаў устаноў адукацыі, якія рэалізуюць адукацыйныя праграмы агульнай сярэдняй адукацыі, у межах арганізацыі адукацыйнага працэсу, у тым ліку ў шосты школьны дзень (далей – пілотны праект). Пілотным праектам прадугледжана правядзенне экскурсій на працягу любога вучэбнага дня тыдня (з панядзелка па пятніцу), а таксама ў пазавучэбны час, у тым ліку ў шосты школьны дзень.

Метадычныя рэкамендацыі па рэалізацыі пілотнага праекта, Пералік экскурсійных аб’ектаў і турыстычных маршрутаў, якія рэкамендуюцца для наведвання вучнямі, размешчаны ў разделе нацыянальнага адукацыйнага партала: [*https://vospitanie.adu.by/*](https://vospitanie.adu.by/)[*Арганізацыя выхавання /* ***Метадычныя рэкамендацыі***](https://vospitanie.adu.by/organizatsiya-vospitaniya/metodicheskie-rekomendatsii.html).

**Вучэбныя праграмы факультатыўных заняткаў**

Для правядзення **факультатыўных заняткаў** прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў і асобныя кампаненты ВМК для факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2023/2024 навучальны год / Агульная сярэдняя адукацыя / Вучэбныя прадметы. V–XI класы /* ***Чалавек і свет***](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/chelovek-i-mir.html).

**4. Дадатковыя рэсурсы**

Пры арганізацыі адукацыйнага працэсу можна выкарыстоўваць наступныя інтэрнэт-рэсурсы:

[*https://eior.by*](https://eior.by)– адзіны інфармацыйна-адукацыйны рэсурс;

[*https://www.belarus.by/ru/travel/heritage*](https://www.belarus.by/ru/travel/heritage/)– афіцыйны сайт Рэспублікі Беларусь;

[*http://www.belstat.gov.by*](http://www.belstat.gov.by) *–* афіцыйны сайт Нацыянальнага статыстычнага камітэта Рэспублікі Беларусь;

[*http://minpriroda.gov.by*](http://minpriroda.gov.by)– афіцыйны сайт Міністэрства прыродных рэсурсаў і аховы навакольнага асяроддзя Рэспублікі Беларусь;

[*https://www.gismeteo.by*](https://www.gismeteo.by/) – надвор’е ў Беларусі.

5. **Арганізацыя метадычнай работы**

У 2023/2024 навучальным годзе для арганізацыі дзейнасці метадычных фарміраванняў настаўнікаў, якія выкладаюць вучэбны прадмет «Чалавек і свет», прапануецца адзіная тэма – ***«Удасканаленне прафесійнай кампетэнтнасці педагогаў па пытаннях развіцця і выхавання асобы вучня сродкамі вучэбнага прадмета “Чалавек і свет”»***.

**Рэкамендуюцца наступныя тэмы на 2023/2024 навучальны год для работы метадычных фарміраванняў настаўнікаў, якія выкладаюць вучэбны прадмет «Чалавек і свет»:**

прафесійная кампетэнтнасць настаўніка па развіцці і выхаванні асобы вучня на ўроках па вучэбным прадмеце «Чалавек і свет»;

пазнавальная цікавасць як рыса асобы вучня і яе ўдасканаленне пры вывучэнні вучэбнага прадмета «Чалавек і свет»;

выхаванне асобы вучня праз удасканаленне чытацкай пісьменнасці і фарміраванне прыродазнаўча-навуковай пісьменнасці.

З мэтай забеспячэння ўмоў для развіцця прафесійнай кампетэнтнасці настаўнікаў у Акадэміі паслядыпломнай адукацыі праводзяцца мерапрыемствы згодна з Рэспубліканскім каардынацыйным планам мерапрыемстваў дадатковай адукацыі педагагічных работнікаў ([*https://akademy.by/index.php/be/aktual/37-anons-2*](https://akademy.by/index.php/ru/aktual/37-anons-2)).